CELEX: 62011CA0188
Language: sk
Date: 2012-05-24 00:00:00
Title: Vec C-188/11: Rozsudok Súdneho dvora (siedma komora) z  24. mája 2012 (návrh na začatie prejudiciálneho konania, ktorý podal Landesgericht für Zivilrechtssachen Wien — Rakúsko) — Peter Hehenberger/Rakúska republika [Poľnohospodárstvo — Európsky poľnohospodársky usmerňovací a záručný fond — Nariadenia (ES) č. 1257/1999 a 817/2004 — Podpora agroenvironmentálnych metód výroby — Kontroly — Príjemca poľnohospodárskej pomoci — Zabránenie vykonaniu kontroly na mieste — Vnútroštátna právna úprava vyžadujúca vrátenie všetkých podpôr vyplatených za viaceré roky — Zlučiteľnosť]

7.7.2012   
            
            
               SK
            
            
               Úradný vestník Európskej únie
            
            
               C 200/3
            
         Rozsudok Súdneho dvora (siedma komora) z 24. mája 2012 (návrh na začatie prejudiciálneho konania, ktorý podal Landesgericht für Zivilrechtssachen Wien — Rakúsko) — Peter Hehenberger/Rakúska republika
   (Vec C-188/11) (1)
   
   (Poľnohospodárstvo - Európsky poľnohospodársky usmerňovací a záručný fond - Nariadenia (ES) č. 1257/1999 a 817/2004 - Podpora agroenvironmentálnych metód výroby - Kontroly - Príjemca poľnohospodárskej pomoci - Zabránenie vykonaniu kontroly na mieste - Vnútroštátna právna úprava vyžadujúca vrátenie všetkých podpôr vyplatených za viaceré roky - Zlučiteľnosť)
   2012/C 200/05
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landesgericht für Zivilrechtssachen Wien
   
      Účastníci konania pred vnútroštátnym súdom
   
   
      Žalobca: Peter Hehenberger
   
      Žalovaná: Rakúska republika
   
      Predmet veci
   
   Návrh na začatie prejudiciálneho konania — Landesgericht für Zivilrechtssachen Wien — Výklad nariadenia Rady (ES) č. 1257/1999 zo 17. mája o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF), ktorým sa menia a rušia niektoré nariadenia (Ú. v. ES L 160, s. 80; Mim. vyd. 03/025, s. 391), ako aj nariadenia Komisie (ES) č. 817/2004 z 29. apríla 2004, ktorým sa ustanovujú podrobné pravidlá na uplatňovanie nariadenia Rady (ES) č. 1257/1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) (Ú. v. EÚ L 153, s. 30; Mim. vyd. 03/046, s. 87) — Kontroly a sankcie — Právna úprava členského štátu, ktorá v prípade odmietnutia kontroly príjemcom poľnohospodárskej pomoci stanovuje povinnosť vrátiť celú pomoc poskytnutú počas obdobia 5 rokov — Proporcionalita
   
      Výrok rozsudku
   
   Nariadenie Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) a ktorým sa menia a rušia niektoré nariadenia, v spojení s nariadením Komisie (ES) 817/2004 z 29. apríla 2004, ktorým sa ustanovujú podrobné pravidlá na uplatňovanie nariadenia č. 1257/1999, nebráni vnútroštátnej právnej úprave, podľa ktorej poľnohospodár, ktorý je príjemcom pomoci, v prípade, že zabráni vykonaniu kontroly dotknutých plôch na mieste, musí vrátiť celú pomoc, ktorá mu bola poskytnutá v rámci agroenvironmentálneho opatrenia počas obdobia, v ktorom sa zaviazal na plnenie záväzkov, aj keď táto pomoc už bola za niektoré roky vyplatená.
   
      (1)  Ú. v. EÚ C 211, 16.7.2011.